钦定古今图书集成/理学汇编/学行典/第105卷 > 周子通书 > 《思》
## 钦定古今图书集成/理学汇编/学行典/第105卷 > 周子通书 > 《思》

《洪范》曰：“思曰睿，睿作圣。”

〈注〉睿，通也。

“无思”本也，思通，用也。几动于彼，诚动于此，无思而无
不通，为圣人。

无思，诚也；思通，神也。所谓“诚《神几》，曰圣人” 也。

不思则不能通微，不睿则不能无不通，是则“无不通”
生于通微，《通微》生于思。

“《通》微” ，睿也。“无不通” ，圣也。

故“思”者，圣功之本，而吉凶之机也。

思之至，可以作圣而无不通，其次亦可以见几通微，而不陷于凶咎。

《易》曰：“君子见几而作，不俟终日。”

睿也

又曰：“《知几》其神乎。”

圣也